Θερινοί Ολυμπιακοί Αγώνες

Οι **Θερινοί Ολυμπιακοί Αγώνες** είναι αθλητική διοργάνωση πολλών αθλημάτων που διοργανώνεται κάθε τέσσερα έτη από τη Διεθνή Ολυμπιακή Επιτροπή.

Οι σύγχρονοι Ολυμπιακοί Αγώνες προέρχονται από τους αρχαίους Ολυμπιακούς Αγώνες, οι οποίοι έλαβαν χώρα αδιάκοπα στην αρχαία Ολυμπία του σημερινού νομού Ηλείας από το 776 π.Χ. έως το 393 μ.Χ. Ο Γάλλος βαρώνος Πιέρ ντε Κουμπερτέν υποστήριξε πρώτος την ιδέα της αναβίωσης της διοργάνωσης και τελικώς ίδρυσε τη Διεθνή Ολυμπιακή Επιτροπή (ΔΟΕ) το 1894, και το 1896 έλαβαν χώρα οι πρώτοι σύγχρονοι Ολυμπιακοί Αγώνες στην Αθήνα. Η ΔΟΕ είναι το διοικητικό όργανο του Ολυμπιακού Κινήματος, με τον Ολυμπιακό Χάρτη να καθορίζει τη δομή και την εξουσία της.

Οι Θερινοί Ολυμπιακοί Αγώνες ήταν η πρώτη διεθνής εκδήλωση πολλαπλών αθλημάτων του είδους της, και θεωρούνται ως το μεγαλύτερο και πιο διάσημο διεθνές γεγονός πολλαπλών αθλημάτων στον κόσμο. Η παράδοση της απονομής μεταλλίων με το σημερινή σύστημα, ξεκίνησε στη διοργάνωση του 1904 και από τότε, σε κάθε Ολυμπιακό αγώνισμα, απονέμονται χρυσά μετάλλια για την πρώτη θέση, ασημένια μετάλλια για τη δεύτερη θέση και χάλκινα μετάλλια για την τρίτη θέση. Από το 1924 ξεκίνησαν και οι Χειμερινοί Ολυμπιακοί Αγώνες, που δημιουργήθηκαν με αφορμή την επιτυχία των Θερινών Ολυμπιακών Αγώνων.

Μόνο πέντε χώρες έχουν συμμετάσχει σε κάθε Θερινούς Ολυμπιακούς Αγώνες χωρίς καμία εξαίρεση: η Ελλάδα, η Γαλλία, η Μεγάλη Βρετανία, η Ελβετία και η Αυστραλία. Η Αυστραλία, η Γαλλία και η Μεγάλη Βρετανία έχουν κερδίσει τουλάχιστον ένα μετάλλιο σε κάθε διοργάνωση των Αγώνων, με τη Μεγάλη Βρετανία να είναι η μοναδική χώρα που σε όλες τις Θερινές Ολυμπιάδες έχει κερδίσει τουλάχιστον ένα χρυσό μετάλλιο. Οι Ηνωμένες Πολιτείες Αμερικής βρίσκονται στην κορυφή στο συνολικό αριθμό των μεταλλίων όλων των εποχών στους Θερινούς Ολυμπιακούς Αγώνες και έχουν βρεθεί στην κορυφή του πίνακα μεταλλίων σε 18 ξεχωριστές διοργανώσεις.

Το Λονδίνο το 2012 έγινε η πρώτη πόλη που φιλοξένησε τους Θερινούς Ολυμπιακούς Αγώνες τρεις φορές. Το Παρίσι φιλοξένησε για τρίτη φορά το 2024, ενώ το Λος Άντζελες θα φιλοξενήσει τους Αγώνες για τρίτη φορά το 2028 και, παράλληλα, θα σηματοδοτήσει την πέμπτη φορά που οι Θερινοί Ολυμπιακοί Αγώνες φιλοξενούνται από τις ΗΠΑ. Η Αθήνα και το Τόκιο έχουν φιλοξενήσει δύο φορές τη διοργάνωση.

## Συμμετοχές και αγωνίσματα
[thumb|right|Η τελετή έναρξης των [Θερινοί Ολυμπιακοί Αγώνες 1968|Θερινών Ολυμπιακών Αγώνων του 1968 στην Πόλη του Μεξικού, οι πρώτοι που διοργανώθηκαν στη Λατινική Αμερική.]]

Πίνακας με τον αριθμό των χωρών και αθλητών που συμμετείχαν και τον αριθμό αγωνισμάτων και αθλημάτων που διεξήχθησαν σε κάθε Ολυμπιακούς Αγώνες, καθώς και κάποιες απαραίτητες ιστορικές σημειώσεις.

Τα έτη 1916, 1940 και 1944 οι Θερινοί Ολυμπιακοί Αγώνες ματαιώθηκαν, λόγω των δύο παγκοσμίων πολέμων, αλλά υπολογίζονται κανονικά στην αρίθμηση, καθώς η ΔΟΕ στην επίσημη ονομασία (Αγώνες της 6ης, 12ης και 13ης Ολυμπιάδας, αντίστοιχα) μετράει Ολυμπιάδες (δηλαδή 4ετίες) και όχι Αγώνες, όπως αντιθέτως κάνει στους Χειμερινούς Ολυμπιακούς Αγώνες (γι' αυτό και οι Χειμερινοί Ολυμπιακοί που ματαιώθηκαν λόγω του Β' Παγκοσμίου Πολέμου, αυτοί που επρόκειτο να διεξαχθούν τα έτη 1940 και 1944, δεν υπολογίζονται στην αρίθμηση).

## Διοργανώτριες Χώρες και Πόλεις Θερινών Ολυμπιακών Αγώνων

[μικρογραφία|630px|κέντρο|Χάρτης με τις χώρες που έχουν διοργανώσει τους Αγώνες. Με πράσινο χρώμα οι χώρες που τους έχουν διοργανώσει μία φορά, ενώ με μπλε χρώμα αυτές που τους έχουν διοργανώσει από δύο ή περισσότερες φορές. Επί του παρόντος, από όλες τις ηπείρους μόνο η [Αφρική δεν έχει διοργανώσει ακόμα καμία Ολυμπιάδα.]]

## Αναφορές


## Πηγές
* «Πεκίνο 2008: Το κόκκινο βιβλίο», Ειδική έκδοση από την «Εξέδρα» για τους 29ους Θερινούς Ολυμπιακούς Αγώνες (6/8/2008).

## Εξωτερικοί σύνδεσμοι

* Η επίσημη ιστοσελίδα της ΔΟΕ για τους Θερινούς και τους Χειμερινούς Ολυμπιακούς Αγώνες.


*
Κατηγορία:Αθλητικές διοργανώσεις που διεξάγονται κάθε τέσσερα χρόνια